ན་ནིང་དགེ་བཤེས་བསོད་ནམས་ཕུན་ཚོགས་ཀྱི་གསུང་རྩོམ་ཆ་ཚང་ཞིག་ལག་ཏུ་རག་ནས་དཔེ་དེབ་རེ་འགར་ལྟ་ཀློག་དང་ད་ལོར་གསུང་རྩོམ་དེ་ཉིད་ཁྲོད་ནས་པོད་ཀ་པ་དེ་ཉིད་ཞིབ་དག་ཅིག་བྱེད་དགོས་ཤེས་སྐུལ་བ་བཞིན་ཞིབ་མཇལ་བྱེད་པའི་ཁོམ་སྐབས་གནང་བས་ཁོམ་དུས་ཡོད་རེ་བཞིན་ཞིབ་ཀློག་བྱས།གསུང་རྩོམ་པོད་བཅུ་གསུམ་ཅན་འདི་ཉིད་ཀྱི་ཞུ་ཆེན་དང་རྩོམ་སྒྲིག་ནི་དགེ་བཤེས་ངག་གི་དབང་ཕྱུག་གིས་གནང་འདུག་ཅིང་ད་དུང་རྣམ་ཐར་རྒྱས་བསྡུས་འཚམ་པ་དེའང་ཁོང་གིས་བྲིས་འདུག་པས་གསུང་རྩོམ་འདི་ནས་དགེ་བཤེས་བསོད་ནམས་ཕུན་ཚོགས་ཀྱི་ནང་གི་ཉམས་རྟོག་དང་ཕྱིའི་ཀུན་སྤྱོད་སོགས་མཇལ་རྒྱུ་ཡོད་པ་ཙམ་མ་ཟད།དགེ་བཤེས་ངག་གི་དབང་ཕྱུག་གི་རྩོམ་རྩལ་དང་མཁྱེན་ཡོན་ཀྱི་ཟུར་རེ་རེ་ནས་ཀྱང་མཐོང་རྒྱུ་དང་རེག་རྒྱུ་འདུགདེར་བརྟེན་ངག་གི་དབང་ཕྱུག་ནི་ཁ་སྤོབས་ཆེ་ལ་སྣང་བ་མཐོ་བ་ཞིག་གཏན་ནས་མིན་པར་ནང་བསམ་པ་ཕྱི་ལ་གཏོན་ཐུབ་ཅིང་དོན་ཟབ་མོ་ཚིག་ལམ་དུ་འདྲེན་མཐུ་མཁན་ཞིག་ཡོད་པ་མཐོང་ནས་དགའ་དད་ཞིག་ཀྱང་སྐྱེས་སོང་།